Töölepingu ülesütlemisel  koondamise tõttu on tööle jäämise eelisõigus töötajate esindajal ja töötajal, kes kasvatab alla kolmeaastast last. Niisiis tuleb veenduda, et töökoht on reaalselt kaotatud ettevõttes.    Erakorralisest ülesütlemisest peab tööandja töötajale ette teatama, kui töötaja töösuhe tööandja juures on kestnud viis kuni kümme tööaastat - vähemalt 60 kalendripäeva. Töölepingu ülesütlemisel koondamise tõttu maksab tööandja töötajale hüvitist töötaja ühe kuu keskmise töötasu ulatuses.    Õigus saada riigi  poolt kindlustushüvitist koondamise korral on töötajal, kelle töösuhe selle tööandjaga on kestnud vähemalt viis aastat ja kelle tööleping on üles öeldud koondamise tõttu. Kindlustushüvitist makstakse koondamise korral töötajale, kelle töösuhe selle tööandja juures on kestnud viis kuni kümme aastat - ühe kuu keskmise töötasu või palga ulatuses.